V teh dneh, ko ostajamo doma, je morda težko vedno animirati otroke (čeprav je dolgčas tudi koristen, ker sili otroke k ustvarjalnosti), a včasih vsi potrebujemo nekaj idej.

V spodnjem zapisu boste našli nekaj možnosti za »igranje matematike«. Na ta način vam skušamo pomagati pri vsakodnevnih dejavnostih, ki jih počnete in učenje matematike odmakniti samo od sedenja in pisanja števil.

Seveda je to le možnost in nikakor ni naš namen, da je to obveza.

Nekatere naloge so take, da se jih lahko »igrate« vsi in se pri njih tudi nasmejite in razgibate.

Poudarek naj bo na številih- štetju do 10.

* Vključujemo predmete iz naše okolice (narave, stanovanja, igrač itd.).

PRIMERI

•Štetje: ko pospravlja igrače, naj vsako prime in glasno šteje, prešteje naj kljukice s katerimi je obešeno perilo, prešteje igrače na svoji postelji (ni potrebno da vedno prešteje do 10, če so predmeti 4, prešteje do 4,…)

-šteje predmete, ki jih lahko premika (ti so lahko postavljeni v vrsti, krogu, gruči),

-šteje stvari, ki se jih lahko dotakne, ne more pa jih premikati (npr. slike knjigi, omare, vrata, police v stanovanju…),

-šteje stvari, ki jih vidi, ne more pa se jih dotakniti (npr. stojte pri oknu in štejte oddaljena drevesa, avtomobile, ptice, ljudi….)

•Pripravljate mizo za kosilo, prešteje družinske člane, ki bodo jedli, za vsakega postavi krožnik, k vsakemu krožniku postavi žlico, vilice, nož, ko to počne zraven govori

 •Za vsakega družinskega člana pripravi krožnik, na vsakega na vsak krožnik položi na primer tri piškote, ali eno jabolko, ali pet bonbonov…. in mu krožnik ponudi.

• Naredimo dva stolpa iz kock, knjig, ... Naredi enako visok (višji, nižji) stolp. Pove kateri je višji nižji….

•: otrok nastavlja enako število različno velikih predmetov in ugotavlja enakost.

 Imamo pet velikih in majhnih majhnih gumbov. Gumbe postavi v dve vrsti: manjše skupaj, večje skupaj. Ali je velikih gumbov več?

•Otrok tipa različne predmete in ugotavlja njihovo število: v vrečki imamo različne igrače (kocke, karte, medvedke, avtomobilčke...). Ugotovi in povej, katera igrača je v vrečki. Ven potegni vse kocke. Koliko jih je?, Izberi še vse karte, koliko jih je, česa je več, manj?...

•Polaganje predmetov v prazno posodo. Imamo dva peharja. V prvem peharju je veliko (orehov, bonbonov, kock….) , drugi pa je prazen. V prazen pehar položi 5, 7,…. predmetov, glasno šteje.

•Otrok lahko pri igranju na različne predmete (pokrovke, lončke, kuhalnice, svinčnike ...) in instrumente (lastne instrumente, male instrumente, igrače ...) sliši število in šteje.

•Ko kuhate, malo udarite s kuhalnico po robu posode, otrok posluša in šteje, potrkajte po mizi, otrok šteje….

Gibanje

•Tudi gibanje lahko povežemo z matematiko. Otrok z različnimi gibi (poskoki, počepi, vrtenjem, dvigovanjem rok in nog, stopanjem na stol, mežikanjem, kimanjem) in gibalnimi igrami (preskakovanje kolebnice, kegljanje, podajanje žoge ...) razvija številske predstave.

 •Otrok opazuje gibanje in šteje: poglej, kaj bom naredila, naredi tako kot jaz. Desetkrat se zavrtimo, dvakrat poskočimo, naredimo pet počepov….

•Metanje igralne kocke: otrok meče kocko. Preštej pike na kocki. Kolikor je pik, tolikokrat poskoči, zaploskaj, počepni.

•Kegljanje: postavimo izbrano število praznih plastenk. Z mehko žogo skuša otrok podreti čim več plastenk. Koliko plastenk si podrl? Koliko plastenk še stoji? Katerih je več?